ТЕХНИЧЕСКА СПЕЦИФИКАЦИЯ

ЗА ВЪЗЛАГАНЕ НА ПОРЪЧКА С ПРЕДМЕТ:

**„Повишаване на енергийната ефективност на вътрешното осветление чрез доставка и монтаж на енергоспестяващи източници на светлина в адм. сграда на МФ – ул. „ Г.С. Раковски” №102.**

1. **Цел**

Основната цел на настоящата поръчка е да осигури ефективност при разходването на публични средства от Министерството на финансите като Възложител и постигане на положителен екологичен ефект, постигнат в резултат на реализацията на проекта, изразяващ се в директно или индиректно намаляване на емисиите на парникови газове.

1. **Възложител**

Министерство на финансите, ЕИК 000695406, адрес: гр.София, ул. „Г.С.Раковски” №102.

1. **Предмет на поръчката**

„Повишаване на енергийната ефективност на вътрешното осветление чрез доставка и монтаж на енергоспестяващи източници на светлина в административната сграда на МФ – ул. „ Г.С. Раковски” №102.

Поръчката включва изпълнение на следните дейности:

* Демонтаж на луминесцентни лампи и тела;
* Изключване на дросели, стартери или друга електроника необходими за работата на съществуващите луминесцентните тръби и лампи, премостване, подмяна на фасунги свързване и тестване;
* Доставка и монтаж на LED осветителни източници и пускане в експлоатация;
* Гаранционно обслужване – 5 (пет) години.

1. **Прогнозна стойност**

8 900 (осем хиляди и деветстотин) лева без ДДС.

В посочената стойност са включени прогнозните разходи за извършване на изброените в т.3 дейности, в това число разходите за транспорт, скеле, стълби, инструменти и др.

1. **Място и срок за изпълнение**
   1. Място на изпълнение

Сграда на ул. „Г. С. Раковски“ № 102, гр.София.

* 1. Срок за изпълнение:

Общият срок за доставка, монтаж и пускане в експлоатация на осветителните източници е 20 (двадесет) календарни дни, считано от датата на влизане в сила на Договора.

1. **Описание на обекта**
   1. Съществуващо положение

Осветителната инсталация на сградата на МФ на ул. „Г.С.Раковски“ № 102, е изпълнена с луминесцентни осветителни тела (ЛОТ) – 4х18W, 2х36W, 2х58W и крушки с мощност 40W, 60W и 100W с цокъл Е27 и Е14, лунички на 12V и 220V, лампи G24 с два пина – 18W, лампи 2G11 - 55W, улични осветителни тела. Височината на таваните в коридорите и помещенията на различните етажи е от 3,50 м. до 4,50 м. Височина на уличното осветление – 7 м. Всеки участник може да извърши оглед от 10,00ч. до 16,00ч. от понеделник до петък.

* 1. Описание на планираните дейности:

Демонтаж на съществуващи осветителни източници, при необходимост и демонтаж и обратен монтаж на телата, извършване на необходимите дейности по изключване на дросели, стартери или друга електроника необходими за работата на съществуващите луминесцентните тръби и лампи, подмяна на фасунги по изискване на производителя на LED лампите, премостване, свързване, тестване, доставка, монтаж и пускане в експлоатация на LED осветителни източници от различните видове, описани в техническата спецификация включително и необходимия кит. Демонтаж на 12бр. луминесцентни пури Т5, подмяна на фасунгите с такива за LED пури Т8. Гаранционно обслужване – 5 (пет) години.

1. **Изисквания на Възложителя:**
   1. Поръчката следва да бъде изпълнена съгласно Техническата спецификация за подмяна на източниците на осветление в сградата на МФ.
   2. Предлаганите осветителни източници и всички елементи за монтажът им, трябва да отговарят на минималните технически изисквания, описани в Техническата спецификация.
   3. Доставените осветителни източници трябва:

* да бъдат нови, неупотребявани и нерециклирани, в оригинална опаковка на производителя;
* да отговаря на европейските предписания за безопасност;
* Изпълнителят трябва да гарантира, че при извършване на монтажа, профилактиката и отстраняването на евентуални повреди ще бъдат спазени предписанията на производителя на съответната марка осветителни източници.
* Всички осветителни тела да са придружени с:

- декларация за произход;

- маркировка СЕ, гарантираща съответствие на електротехническата продукция на EN;

* 1. При необходимост и при искане на Възложителя, Изпълнителят следва да осигури в извън работно време, през почивните и празничните дни или на смени изпълнението на дейности, нарушаващи работния процес на служителите на МФ.
  2. Монтажните работи трябва да се изпълняват качествено и при съблюдаване правилата за опазване на околната среда.
  3. Изпълнителят е длъжен сам и за своя сметка за срока на договора да осигурява изискванията на Закона за здравословни и безопасни условия на труд (ЗЗБУТ) и Наредба №2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи.
  4. Изпълнителят, в срок от 3 (три) дни от подписване на договора, трябва да изготви и представи на Възложителя, Инструкция по безопасност и здраве, съобразена с конкретните условия за извършване на дейностите и с всички действащи строително-технически норми, норми за пожарна безопасност и безопасност на работа. Инструкцията по безопасност и здраве трябва да гарантира както живота и здравето на служителите на Изпълнителя, така и живота и здравето на служителите на Министерство на финансите.

1. **Гаранционен срок**

**8.1.** Изпълнителят трябва да извършва гаранционно обслужване на монтираните източници на осветление за срок от 5 (пет години), считано от датата на подписване на двустранен приемателно - предавателен протокол.

**8.2.** За времето на гаранционния срок Изпълнителят следва да поеме всички разходи за поддръжка и профилактично техническо обслужване, според изискванията на производителя.

**8.3.** По време на гаранционното обслужване Изпълнителят отстранява възникнали повреди в следствие на извършените дейности, описани в т.6.2 или проявили се скрити дефекти и прави замяна на дефектирали източници на светлина за своя сметка. Времето за реакция при отстраняване на повредите е не повече от 36 часа, след уведомяване на Изпълнителя по телефон или електронна поща от упълномощеното лице по договора от страна на Възложителя.

1. **Минимални изисквания към участника:**
   1. Да разполага с ръководен състав и персонал:

* технически ръководител – професионална квалификация „Електро инженер“ или „Електротехник“;
* експерти електро **–** минимум 2 (две) технически лица притежаващи професионална квалификация „Електро инженер“ или „Електротехник“, които притежават валидно удостоверение/сертификат за правоспособност за извършване на дейности по инсталации с напрежение до 1000V, в съответствие с ПРАВИЛНИК ЗА БЕЗОПАСНОСТ И ЗДРАВЕ ПРИ РАБОТА ПО ЕЛЕКТРООБЗАВЕЖДАНЕТО С НАПРЕЖЕНИЕ ДО 1000 V.
  1. При изпълнение на поръчката трябва да се спазват стриктно изискванията на следните действащи нормативни документи:

● Закон за здравословни и безопасни условия на труд;

● Наредба №3/19.04.2001г. за минимални изисквания за безопасност и опазване на здравето на работещите при използване на лични предпазни средства;

● Наредба №7/23.09.1999г. за минималните изисквания за здравословни и безопасни условия на труд на работните места и при използване на работно оборудване;

● Наредба №2/22.03.2004г. за минимални изисквания за здравословни и безопасни условия на труд при извършване на строителни и монтажни работи;

● Наредба №РД-07-2/16.12.2009г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд;

1. **Спецификация:**

|  |  |
| --- | --- |
| **1** | **2** |
| **Осветителни източници (бр.)** | **Минимални технически изисквания** |
| **94 бр.** | **LED тръба: Т8** |
| **Дължина: 60 см.** |
| **Мощност: 9W** |
| **Светло поток: не по малък от 800 lm.** |
| **Работно напрежение: 220 V** |
| **Захранване: двустранно** |
| **Тип светлина: неутрално бяла, минимум 3800К – максимум 4500К** |
| **116 бр.** | **LED тръба: Т8** |
| **Дължина: 120 см.** |
| **Мощност: 18W** |
| **Светло поток: не по малък от 1500 lm.** |
| **Работно напрежение: 220 V** |
| **Захранване: двустранно** |
| **Тип светлина: неутрално бяла, минимум 3800К – максимум 4500К** |
| **287 бр.** | **LED тръба: Т8** |
| **Дължина: 150 см.** |
| **Мощност: 24 W** |
| **Светло поток: не по малък от 2000 ml.** |
| **Работно напрежение: 220 V** |
| **Захранване: двустранно** |
| **Тип светлина: неутрално бяла, минимум 3800К – максимум 4500К** |
| **32 бр.** | **LED крушка, тип свещ** |
| **Фасунга: Е14** |
| **Мощност: 7 W** |
| **Светло поток: не по малък от 450 lm.** |
| **Работно напрежение: 220 V** |
| **Тип светлина: неутрално бяла, минимум 3800К – максимум 4500К** |
| **65 бр.** | **LED крушка** |
| **Фасунга: Е27** |
| **Мощност: 10 W** |
| **Светло поток: не по малък от 650 lm.** |
| **Работно напрежение: 220 V** |
| **Тип светлина: неутрално бяла, минимум 3800К – максимум 4500К** |
|  | **LED лунички G5.3** |
| **31 бр.** | **Мощност: 5 W** |
|  | **Работно напрежение: 12 V** |
| **Тип светлина: неутрално бяла, минимум 3800К – максимум 4500К** |
| **13 бр.** | **LED лунички GU10** |
| **Мощност: 5 W** |
| **Работно напрежение: 220 V** |
| **Тип светлина: неутрално бяла, минимум 3800К – максимум 4500К** |
| **9 бр.** | **LED лунички GU10** |
| **Мощност: 5 W** |
| **Работно напрежение: 12 V** |
| **Тип светлина: неутрално бяла, минимум 3800К – максимум 4500К** |
| **26 бр.** | **LED панел за вграждане (кръгла луна) Ф170÷180 мм.** |
| **Мощност: не по-малка от 12 W** |
| **Светло поток: не по малък от 700 lm.** |
| **Работно напрежение: 220 V** |
| **Тип светлина: неутрално бяла, минимум 3800К – максимум 4500К** |
| **Монтажен отвор: Ф150 мм.** |
| **6 бр.** | **LED панел за вграждане (кръгла луна) Ф 195÷210 мм.** |
| **Мощност: не по-малка от 15 W** |
| **Светло поток: не по малък от 1100 lm.** |
| **Работно напрежение: 220 V** |
| **Тип светлина: неутрално бяла, минимум 3800К – максимум 4500К** |
| **Монтажен отвор: Ф180 мм.** |
| **28 бр.** | **LED панел за вграждане (кръгла луна) Ф 215÷230 мм.** |
| **Мощност: не по-малка от 18 W** |
| **Светло поток: не по малък от 1200 lm.** |
| **Работно напрежение: 220 V** |
| **Тип светлина: неутрално бяла, минимум 3800К – максимум 4500К** |
| **Монтажен отвор: Ф200 мм.** |
| **3 бр.** | **LED лампа PLL** |
| **Дължина: 280÷530 мм.** |
| **Фасунга: 2G11** |
| **Мощност: не по-малка от 18 W** |
| **Работно напрежение: 220 V** |
| **Светло поток: не по малък от 1200 lm.** |
| **Тип светлина: неутрално бяла, минимум 3800К – максимум 4500К** |
| **5 бр.** | **LED улично осветително тяло** |
| **Мощност: 50 W** |
| **Светло поток: не по малък от 4000 lm.** |
| **Работно напрежение: 220 V** |
| **Тип светлина: 6000К** |
| **Степен на защита: IP 65 (влагозащитен)** |

1. **Критерий за възлагане на поръчката:**

„най-ниска цена“.